Mmusi Maimane staan as DA-leier | Maroela Media
Mmusi Maimane, die DA se parlementêre leier, het Saterdag op die party se kongres in Kaapstad aangekondig dat hy 'n benoeming aanvaar om as DA-leier te staan.
Hy het gesê hy sal 'n sterk veldtog voer om by die party se huidige leier, Helen Zille, oor te neem.
Verskeie kenners is dit eens dat die volgende leier van die party óf Maimane óf dr. Wilmot James, federale voorsitter, gaan wees.
Maimane (34) het gesê hy is in die veldtog om dit te wen en dit is sy kans om hoop in die land se toekoms te herstel.
Zille het Sondag tydens 'n perskonferensie in Johannesburg aangekondig dat sy nie beskikbaar is vir herverkiesing nie.
Intussen gaan afgevaardigdes van die party ook by die kongres stem vir 'n nuwe leier van die Wes-Kaap. Die stryd is tussen Patricia de Lille, die burgemeester van Kaapstad, en Lennit Max, lid van die provinsiale wetgewer. Die uitslag sal na verwagting omstreeks 16:00 gemaak word.